Moskva metrosi – yo‘nalishlarining uzunligi bo‘yicha dunyoda beshinchi o‘rinda turadi. Metropolitenning 11ta yo‘nalishi bo‘lib, telefoningizga maxsus ilovani o‘rnatib olmasangiz, adashib qolishingiz hech gap emas. Biz fotoreportaj uyushtirgan «Kolsevaya» yo‘nalishi 12 bekatdan iborat. Har bir bekat intereri ma’lum bir mavzuga bag‘ishlangan. Aylana yo‘nalish bo‘lgani bois, har bir bekatdan boshqa yo‘nalishga o‘tish mumkin. Bu kabi aylana metro yo‘li sobiq ittifoqning boshqa mamlakatlari metropolitenlarida uchramaydi.